title: Komisjoni rakendusmäärus (EL) 2015/1490, 3. september 2015, milles käsitletakse karvakrooli, kaneelaldehüüdi ja paprika õlivaigu valmistise lubamist broilerkanade söödalisandina (loa hoidja Pancosma France S.A.S.) (EMPs kohaldatav tekst)

text:
               4.9.2015

               ET

               Euroopa Liidu Teataja

               L 231/4

         KOMISJONI RAKENDUSMÄÄRUS (EL) 2015/1490,
   3. september 2015,
   milles käsitletakse karvakrooli, kaneelaldehüüdi ja paprika õlivaigu valmistise lubamist broilerkanade söödalisandina (loa hoidja Pancosma France S.A.S.)
   (EMPs kohaldatav tekst)
   EUROOPA KOMISJON,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöödas kasutatavatele söödalisanditele lubade andmine ning selliste lubade andmise alused ja kord.

               (2)

               Kooskõlas määruse (EÜ) nr 1831/2003 artikliga 7 on esitatud taotlus, et saada luba karvakrooli, kaneelaldehüüdi ja paprika õlivaigu valmistise kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (3)

               Kõnealuses taotluses käsitletakse loa andmist karvakrooli, kaneelaldehüüdi ja paprika õlivaigu valmistise kasutamiseks broilerkanade söödalisandina ning selle klassifitseerimist söödalisandite kategooriasse „zootehnilised lisandid”.

               (4)

               Euroopa Toiduohutusamet (edaspidi „toiduohutusamet”) jõudis oma 27. jaanuari 2015. aasta arvamuses (2) järeldusele, et kavandatud kasutustingimuste korral ei avalda karvakrooli, kaneelaldehüüdi ja paprika õlivaigu valmistis kahjulikku mõju loomade ega inimeste tervisele ega keskkonnale ning et kõnealuse valmistise kasutamine võib parandada broilerkanade söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

               (5)

               Karvakrooli, kaneelaldehüüdi ja paprika õlivaigu valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutusloa saamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. september 2015

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  EFSA Journal 2015; 13(2): 4011.

      LISA

                  Söödalisandi identifitseerimisnumber

                  Loa hoidja

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  mg/kg täissöödas, mille niiskusesisaldus on 12 %

                     Kategooria: zootehnilised lisandid. Funktsionaalrühm: muud zootehnilised lisandid (zootehniliste näitajate parandamine)

                  4d11

                  Pancosma France S.A.S.

                  karvakrooli, kaneelaldehüüdi ja paprika õlivaigu valmistis

                     Söödalisandi koostis

                  karvakrooli, kaneelaldehüüdi ja paprika õlivaigu valmistis, mis sisaldab:

                              —

                              karvakooli 4,6–5,3 %

                              —

                              kaneelaldehüüdi 2,6–3,2 %

                              —

                              paprika õlivaiku ≥ 2 % (kapsaitsiini ja dihüdrokapsaitsiini kogusisaldus 0,06–0,21 %)

                     Toimeaine kirjeldus

                              —

                              karvakrool (1) (puhtus ≥ 98 %)
                              C10H14O CASi number: 499–75-2

                              —

                              kaneelaldehüüdl (1) (puhtus ≥ 98 %)
                              C9H8O CASi number: 104–55-2

                              —

                              paprika õlivaik, mille kapsaitsiini ja dihüdrokapsaitsiini minimaalne sisaldus on 6–7 %

                     Analüüsimeetod
                      (2)

                  Karvakooli, kaneelaldehüüdi, kapsaitsiini ja dihüdrokapsaitsiini sisalduse määramine söödalisandis:

                              —

                              leekionisatsiooniga (GC-FID) gaaskromatograafia

                  Broilerkanad

                  —

                  —

                  100

                              1.

                              Söödalisandi ja eelsegu kasutamisjuhistes märkida säilitustingimused ja granuleerimispüsivus.

                              2.

                              Söödalisandit ei tohi kasutata koos karvakooli, kaneelaldehüüdi, kapsaitsiini ja dihüdrokapsaitsiini muude allikatega.

                              3.

                              Kasutajate ohutus: käitlemisel kasutada respiraatorit, kaitseprille ja kaitsekindaid.

                              4.

                              Soovituslik miinimumkogus: 100 mg/kg täissöödas.

                  24. september 2025

         (1)  JECFA, internetiväljaanne: „Specifications for Flavourings” (maitse- ja/või lõhnaainete spetsifikatsioonid). http://www.fao.org/ag/agn/jecfa-flav/index.html#T

         (2)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) nr 957/2013, 4. oktoober 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [Bamberger Hörnla/Bamberger Hörnle/Bamberger Hörnchen (KGT)]

text:
               5.10.2013

               ET

               Euroopa Liidu Teataja

               L 263/11

         KOMISJONI RAKENDUSMÄÄRUS (EL) nr 957/2013,
   4. oktoober 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [Bamberger Hörnla/Bamberger Hörnle/Bamberger Hörnchen (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määrusega (EL) nr 1151/2012 tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Vastavalt määruse (EÜ) nr 510/2006 artikli 6 lõikele 2 avaldati Euroopa Liidu Teatajas Saksamaa taotlus registreerida nimetus „Bamberger Hörnla”/„Bamberger Hörnle”/„Bamberger Hörnchen” (3).

               (3)

               Austrias Scilternis asuv ühing „Arche Noah” esitas selle nimetuse registreerimisele oma vastuväite. Vastavalt määruse (EÜ) nr 510/2006 artikli 7 lõikele 3 tunnistas komisjon selle vastuväite vastuvõetamatuks, kuna see esitati otse komisjonile, mis on vastuolus kõnealuse määruse artikli 7 lõike 2 teise lõiguga, mis sätestab esitamise liikmesriigi pädevate asutuste kaudu.

               (4)

               Nimetus „Bamberger Hörnla”/„Bamberger Hörnle”/„Bamberger Hörnchen” tuleks seega registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. oktoober 2013

            Komisjoni nimel

            president

         José Manuel BARROSO

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT C 283, 19.9.2012, lk 18.

      LISA
      Aluslepingu I lisas loetletud inimtoiduks ettenähtud põllumajandustooted

         Klass 1.6.   Puuviljad, köögiviljad ja teraviljad töötlemata ja töödeldud kujul

      SAKSAMAA
      Bamberger Hörnla/Bamberger Hörnle/Bamberger Hörnchen (KGT)


title: Komisjoni rakendusmäärus (EL) nr 50/2014, 20. jaanuar 2014 , millega muudetakse rakendusmäärust (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega

text:
               21.1.2014

               ET

               Euroopa Liidu Teataja

               L 16/11

      KOMISJONI RAKENDUSMÄÄRUS (EL) nr 50/2014,
   20. jaanuar 2014,
   millega muudetakse rakendusmäärust (EL) nr 170/2013, milles sätestatakse üleminekumeetmed suhkrusektoris seoses Horvaatia ühinemisega
   EUROOPA KOMISJON,
   võttes arvesse Horvaatia ühinemislepingut,
   võttes arvesse Horvaatia ühinemisakti, eriti selle artikleid 41 ja 16 koostoimes selle IV lisa 3. jao punkti a alapunktiga 4,
   ning arvestades järgmist:

               (1)

               Komisjoni rakendusmääruses (EL) nr 170/2013 (1) on sätestatud üleminekumeetmed suhkrusektoris seoses Horvaatia Euroopa Liiduga ühinemisega. Kõnealuse määruse II peatüki 2. jaos käsitletakse Horvaatias ühinemise kuupäeval olnud ülemääraste suhkrukoguste kindlaksmääramist ja kõrvaldamist. Eelkõige kehtestatakse selles tähtajad ülemääraste suhkrukoguste kindlaksmääramiseks ja kõrvaldamiseks ning Horvaatia tuvastatud ettevõtjate poolt tõendite esitamiseks ülemääraste varude kõrvaldamise kohta. Kõnealuses määruses määratakse kindlaks ka võrdlusperioodid, mida tuleb kasutada Horvaatialt sisse nõutava tasu arvutamisel juhul, kui ülemäärased suhkrukogused ei ole kõrvaldatud.

               (2)

               Tulenevalt ajast, mida vajatakse Horvaatia esitatud teabe põhjalikuks analüüsiks ja asjaomase liikmesriigiga aruteluks, ning selleks, et tagada rakendusmääruse (EL) nr 170/2013 II peatüki 2. jao nõuetekohane kohaldamine, on vaja pikendada kõnealuses rakendusmääruses sätestatud tähtaegu, mis hõlmavad ülemääraste suhkrukoguste kindlaksmääramist.

               (3)

               Seetõttu tuleks rakendusmäärust (EL) nr 170/2013 vastavalt muuta.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 170/2013 muudetakse järgmiselt.

               1)

               Artikli 7 lõikes 1 asendatakse kuupäev „31. jaanuar 2014” kuupäevaga „30. september 2014”.

               2)

               Artikli 9 lõikes 1 asendatakse kuupäev „31. oktoober 2014” kuupäevaga „30. juuni 2015”.

               3)

               Artiklit 10 muudetakse järgmiselt:

                           a)

                           „31. oktoober 2014” asendatakse kuupäevaga „30. juuni 2015”;

                           b)

                           „30. juuni 2015” asendatakse kuupäevaga „29. veebruar 2016”.

               4)

               Artiklit 11 muudetakse järgmiselt:

                           a)

                           lõikes 1 asendatakse kuupäev „31. jaanuar 2015” kuupäevaga „30. september 2015”;

                           b)

                           lõike 2 neljandas lõigus asendatakse kuupäev „31. oktoober 2014” kuupäevaga „30. juuni 2015”.

               5)

               Artiklit 12 muudetakse järgmiselt:

                           a)

                           lõikes 1 asendatakse kuupäev „28. veebruar 2015” kuupäevaga „31. oktoober 2015”;

                           b)

                           lõige 2 asendatakse järgmisega:

                                       i)

                                       esimeses lõigus asendatakse kuupäev „31. oktoober 2014” kuupäevaga „30. juuni 2015”;

                                       ii)

                                       teises lõigus asendatakse kuupäev „30. juuni 2015” kuupäevaga „29. veebruar 2016”;

                                       iii)

                                       kolmandas lõigus asendatakse kuupäev „30. aprill 2015” kuupäevaga „31. detsember 2015”.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. jaanuar 2014

            Komisjoni nimel

            president

         José Manuel BARROSO

      (1)  Komisjoni rakendusmäärus (EL) nr 170/2013, 25. veebruar 2013, milles sätestatakse üleminekumeetmed suhkrusektoris seoses Horvaatia ühinemisega (ELT L 55, 27.2.2013, lk 1).


title: Komisjoni rakendusmäärus (EL) nr 76/2012, 30. jaanuar 2012 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken” (KGT)]

text:
               31.1.2012

               ET

               Euroopa Liidu Teataja

               L 27/5

         KOMISJONI RAKENDUSMÄÄRUS (EL) nr 76/2012,
   30. jaanuar 2012,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Saksamaa taotlus registreerida nimetus „Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2012

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT C 109, 8.4.2011, lk 6.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.2.   Lihatooted (kuumtöödeldud, soolatud, suitsutatud jne)

      SAKSAMAA
      Holsteiner Katenschinken / Holsteiner Schinken / Holsteiner Katenrauchchinken / Holsteiner Knochenschinken (KGT)


title: Komisjoni rakendusmäärus (EL) nr 622/2011, 24. juuni 2011 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               25.6.2011

               ET

               Euroopa Liidu Teataja

               L 166/20

         KOMISJONI RAKENDUSMÄÄRUS (EL) nr 622/2011,
   24. juuni 2011,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) eriti selle artikli 136 lõiget 1,
   ning arvestades järgmist:
   Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub 25. juunil 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuni 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (EUR/100 kg)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 235/2013, 15. märts 2013 , millega kinnitatakse 2013. kalandusaastal turult kõrvaldatavate kalandustoodete eest makstava rahalise hüvitise ja selle ettemaksu arvutamise standardväärtused

text:
               16.3.2013

               ET

               Euroopa Liidu Teataja

               L 74/17

         KOMISJONI RAKENDUSMÄÄRUS (EL) nr 235/2013,
   15. märts 2013,
   millega kinnitatakse 2013. kalandusaastal turult kõrvaldatavate kalandustoodete eest makstava rahalise hüvitise ja selle ettemaksu arvutamise standardväärtused
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (1) eriti selle artikli 21 lõikeid 5 ja 8,
   ning arvestades järgmist:

               (1)

               Määruses (EÜ) nr 104/2000 on sätestatud rahaline hüvitis, mida makstakse tootjaorganisatsioonidele, kes kõrvaldavad teatavatel tingimustel turult kõnealuse määruse I lisa A ja B osas loetletud tooted. Sellise rahalise hüvitise summat tuleks vähendada standardväärtuse võrra toodete puhul, mis ei ole ette nähtud inimtoiduks.

               (2)

               Komisjoni 19. detsembri 2001. aasta määrusega (EÜ) nr 2493/2001 (teatavate turult kõrvaldatud kalatoodete realiseerimise kohta) (2) on kindlaks määratud, kuidas turult kõrvaldatud tooteid realiseeritakse. Selliste toodete väärtus tuleks fikseerida standardtasemel iga niisuguse realiseerimisviisi puhul, võttes arvesse keskmist tulu, mida erinevates liikmesriikides sellisest realiseerimisest võib saada.

               (3)

               Vastavalt komisjoni 15. novembri 2000. aasta määruse (EÜ) nr 2509/2000 (millega kehtestatakse nõukogu määruse (EÜ) nr 104/2000 üksikasjalikud rakenduseeskirjad teatavate kalandustoodete turult kõrvaldamisega seotud rahalise hüvitise andmise kohta) (3) artiklile 7 on erieeskirjadega määratud, et kui tootjaorganisatsioon või üks selle liikmetest paneb oma tooted müüki mõnes muus liikmesriigis kui see, kus ta on tunnustatud, tuleb teavitada rahalise hüvitise andmise eest vastutavat asutust. Kõnealune asutus asub liikmesriigis, kus tootjaorganisatsioon on tunnustatud. Mahaarvatav standardväärtus peaks seega olema kõnealuses liikmesriigis kohaldatav väärtus.

               (4)

               Sama arvutusmeetodit tuleks kohaldada ka määruse (EÜ) nr 2509/2000 artiklis 6 sätestatud rahalise hüvitise ettemaksete suhtes.

               (5)

               Et mitte takistada sekkumissüsteemi toimimist 2013. aastal, tuleks käesolevat määrust kohaldada tagasiulatuvalt alates 1. jaanuarist 2013.

               (6)

               Käesolevas määruses sätestatud meetmed on kooskõlas määruse (EÜ) nr 104/2000 kohaselt moodustatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   2013. kalandusaasta rahalise hüvitise ja selle ettemaksu arvutamisel kasutatavad standardväärtused turult tootjaorganisatsioonide poolt kõrvaldatud ja muuks kui inimtoiduks ette nähtud kalandustoodete puhul, nagu on osutatud määruse (EÜ) nr 104/2000 artikli 21 lõikes 5, on sätestatud käesoleva määruse lisas.
   Artikkel 2
   Rahalisest hüvitisest ja selle ettemaksust maha arvatavat standardväärtust kohaldatakse liikmesriigis, kus tootjaorganisatsioon on tunnustatud.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. märts 2013

            Komisjoni nimel

            president

         José Manuel BARROSO

      (1)  EÜT L 17, 21.1.2000, lk 22.

      (2)  EÜT L 337, 20.12.2001, lk 20.

      (3)  EÜT L 289, 16.11.2000, lk 11.

      LISA

         Standardväärtused

                  Turult kõrvaldatud toodete kasutamine

                  eurot/tonn

            1.   Kasutamine pärast jahuks töötlemist (loomatoit)

                              a)

                              heeringas liigist Clupea harengus ja makrell liikidest Scomber scombrus ja Scomber japonicus:

                              —

                              Taani ja Rootsi

                  50

                              —

                              Ühendkuningriik

                  50

                              —

                              muud liikmesriigid

                  15

                              —

                              Prantsusmaa

                  2

                              b)

                              garneel liigist Crangon crangon ja harilik süvameregarneel (Pandalus borealis):

                              —

                              Taani ja Rootsi

                  0

                              —

                              muud liikmesriigid

                  10

                              c)

                              muud tooted:

                              —

                              Taani

                  40

                              —

                              Rootsi, Portugal ja Iirimaa

                  15

                              —

                              Ühendkuningriik

                  15

                              —

                              muud liikmesriigid

                  1

            2.   Värskelt või konserveeritult kasutamine (loomatoit)

                              a)

                              sardiinid liigist Sardina pilchardus ja anšoovised (Engraulis spp.):

                              —

                              kõik liikmesriigid

                  5

                              b)

                              muud tooted:

                              —

                              Rootsi

                  0

                              —

                              Prantsusmaa

                  20

                              —

                              muud liikmesriigid

                  30

            3.   Söödaks kasutamine:

                              —

                              Prantsusmaa

                  55

                              —

                              muud liikmesriigid

                  15

                              4.

                              Muuks kui loomatoiduks kasutamine

                  0


title: Komisjoni rakendusmäärus (EL) 2016/116, 28. jaanuar 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               29.1.2016

               ET

               Euroopa Liidu Teataja

               L 23/57

         KOMISJONI RAKENDUSMÄÄRUS (EL) 2016/116,
   28. jaanuar 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. jaanuar 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 240/2011, 11. märts 2011 , millega registreeritakse kaitstud päritolunimetuste ja kaitstud geograafiliste tähiste registris nimetus [ „Fagioli Bianchi di Rotonda” (KPN)]

text:
               12.3.2011

               ET

               Euroopa Liidu Teataja

               L 66/13

         KOMISJONI RAKENDUSMÄÄRUS (EL) nr 240/2011,
   11. märts 2011,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Fagioli Bianchi di Rotonda” (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Vastavalt määruse (EÜ) nr 510/2006 artikli 6 lõike 2 esimesele lõigule avaldati Euroopa Liidu Teatajas Itaalia taotlus registreerida nimetus „Fagioli Bianchi di Rotonda” (2).

               (2)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2011

            Komisjoni nimel presidendi eest

            komisjoni liige

         Dacian CIOLOŞ

      (1)  ELT L 93, 31.3.2006, lk 12.

      (2)  ELT C 169, 29.6.2010, lk 12.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.6.   Puuviljad, köögiviljad ja teraviljad töötlemata ja töödeldud kujul

      ITAALIA
      Fagioli Bianchi di Rotonda (KPN)


title: Komisjoni rakendusmäärus (EL) 2015/1394, 13. august 2015, millega muudetakse nõukogu määruse (EÜ) nr 1225/2009 artikli 12 kohase absorptsiooni käsitleva kordusuurimise alusel määrust (EL) nr 470/2014 (muudetud määrusega (EL) 2015/588), millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks

text:
               14.8.2015

               ET

               Euroopa Liidu Teataja

               L 215/42

         KOMISJONI RAKENDUSMÄÄRUS (EL) 2015/1394,
   13. august 2015,
   millega muudetakse nõukogu määruse (EÜ) nr 1225/2009 artikli 12 kohase absorptsiooni käsitleva kordusuurimise alusel määrust (EL) nr 470/2014 (muudetud määrusega (EL) 2015/588), millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „alusmäärus”), eriti selle artikli 12 lõiget 3,
   ning arvestades järgmist:
   A.   MENETLUS

   1.   Algsed meetmed

               (1)

               Kehtivad meetmed (edaspidi „algsed meetmed”) hõlmavad komisjoni rakendusmäärusega (EL) nr 470/2014 (2) kehtestatud dumpinguvastase lõpliku tollimaksu määrasid vahemikus 0,4–36,1 %. Kõnealuse määruse artikli 1 lõiget 2 muudeti komisjoni rakendusmäärusega (EL) 2015/588 (3). Komisjoni rakendusmäärusega (EL) nr 471/2014 (4) on komisjon kehtestanud ka tasakaalustavad tollimaksumäärad vahemikus 3,2–17,1 %.

         2.   Absorptsiooni käsitleva kordusuurimise algatamise taotlus

               (2)

               12. novembril 2014 esitati vastavalt alusmääruse artiklile 12 taotlus algsete dumpinguvastaste meetmete absorptsiooni käsitlevaks kordusuurimiseks. Taotluse esitas ühendus EU ProSun Glass (edaspidi „taotluse esitaja”) tootjate nimel, kelle toodang moodustab üle 25 % liidu solaarklaasi kogutoodangust.

               (3)

               Taotluse esitaja esitas piisavalt teavet, mille kohaselt pärast algset uurimisperioodi ning enne ja pärast algsete meetmete kehtestamist on ekspordihinnad langenud. Selle tagajärjel on dumpingumarginaal väidetavalt suurenenud, mis on pidurdanud algsete meetmete kavandatud parandava mõju avaldumist. Taotluse esitaja esitas ka tõendid selle kohta, et solaarklaasi import liitu on jätkunud märkimisväärses mahus.

               (4)

               19. detsembril 2014. aastal avaldas komisjon Euroopa Liidu Teatajas teate Hiina Rahvavabariigist pärineva solaarklaasi impordi suhtes kohaldatavaid dumpinguvastaste meetmete absorptsiooni käsitleva kordusuurimise algatamise kohta alusmääruse artikli 12 alusel (5).

         3.   Kordusuurimisega seotud isikud

               (5)

               Teates uurimise taasalustamise kohta kutsus komisjon huvitatud isikuid uurimises osalemiseks komisjoniga ühendust võtma. Lisaks teavitas komisjon isiklikult taotluse esitajat, muid teadaolevaid liidu tootjaid, teadaolevaid Hiina RV eksportivaid tootjaid, importijaid, kauplejaid, kasutajaid, tarnijaid ja Hiina RV ametiasutusi uurimise algatamisest ning kutsus neid selles osalema.

               (6)

               Huvitatud isikutel oli võimalik esitada uurimise taasalustamise kohta märkusi ning taotleda komisjonilt ja/või kaubandusmenetluses ärakuulamise eest vastutavalt ametnikult enda ärakuulamist. Pärast järelduste teatavakstegemist taotles üks isik komisjonilt sellist ärakuulamist ning esitas oma seisukoha 23. juunil 2015.

         4.   HRV eksportivate tootjate väljavõtteline uuring

               (7)

               Teates uurimise taasalustamise kohta märkis komisjon, et võib kasutada huvitatud isikute väljavõttelist uuringut vastavalt alusmääruse artiklile 17.

               (8)

               Et otsustada, kas väljavõtteline uuring on vajalik, ning moodustada vajaduse korral valim, palus komisjon kõigil Hiina RV eksportivatel tootjatel esitada teates uurimise taasalustamise kohta nimetatud andmed. Lisaks palus komisjon Hiina Rahvavabariigi esindusel Euroopa Liidu juures teha kindlaks muud eksportivad tootjad, kes võiksid olla huvitatud uurimises osalemisest, ja/või võtta nendega ühendust.

               (9)

               Viis Hiina eksportivat tootjat või eksportivate tootjate gruppi, kelle toodang moodustas praeguse uurimise ajal üle 70 % Hiina koguekspordist liitu, esitasid taotletud teabe ja olid nõus enda kaasamisega valimisse. Komisjon koostas valimi alusmääruse artikli 17 lõike 1 kohaselt, valides kaks suurima tüüpilise liitu suunatud ekspordi mahuga äriühingute gruppi, mida oli ettenähtud aja jooksul võimalik uurida. Kaks valitud äriühingute gruppi moodustavad üle 60 % Hiina koguekspordist liitu ja 94 % nende äriühingute ekspordist, kes tegid uurimise raames koostööd.

               (10)

               Kooskõlas algmääruse artikli 17 lõikega 2 konsulteeriti valimi moodustamisel kõigi teadaolevate asjaomaste eksportivate tootjatega ja asjaomase riigi ametiasutustega. Märkusi ei esitatud. Seetõttu otsustas komisjon jääda kavandatud valimi juurde, kuhu kuulub kaks äriühingute gruppi, ning kõiki huvitatud isikuid teavitati moodustatud lõplikust valimist.

               (11)

               Solaarklaasi eksportivate tootjate valim on seepärast järgmine:

                           —

                           Flat Solar Glass Group Co., Ltd (edaspidi „Flat Glass Group”)

                           —

                           Xinyi PV Products (Anhui) Holdings (edaspidi „Xinyi Group”).

         5.   Küsimustiku vastused

               (12)

               Komisjon saatis küsimustikud mõlemale väljavalitud Hiina eksportivate tootjate grupile ja nendest sõltumatutele importijatele, samuti kasutajatele, kes olid endast teatanud uurimise taasalustamise teates sätestatud tähtaja jooksul.

               (13)

               Küsimustikule vastasid kaks Hiina eksportivat tootjat ja kolm nendest sõltumatut liidu importijat/kasutajat.

         6.   Kontrollkäigud

               (14)

               Komisjon kogus ja kontrollis kõiki andmeid, mida ta asjaomase kordusuurimise raames vajalikuks pidas. Alusmääruse artikli 16 kohased kontrollkäigud tehti järgmiste äriühingute valdustesse:

                           —

                           Flat Glass Group, Jiaxing, Zhejiang, Hiina RV

                           —

                           Xinyi Group, Wuhu, Anhui, Hiina RV.

         7.   Järelduste teatavakstegemine

               (15)

               Kõikidele huvitatud isikutele saadeti teavet avalikustav dokument, mis sisaldas olulisemaid fakte ja kaalutlusi, mille põhjal komisjon oli teinud ettepaneku muuta Hiina RVst pärit solaarklaasi suhtes kohaldatavat lõplikku dumpinguvastast tollimaksu. Kõigile isikutele teatati ajavahemik, mille jooksul nad võivad avalikustamise kohta märkusi esitada.

               (16)

               Huvitatud isikute esitatud märkusi kaaluti ja võeti vajaduse korral arvesse.

         8.   Uurimisperiood

               (17)

               Kõnealuse kordusuurimise absorptsiooni käsitlev uurimine kestis 1. detsembrist 2013 kuni 30. novembrini 2014. Absorptsiooni käsitleva kordusuurimise ajal kehtinud ekspordihindu võrreldi algse uurimisperioodi hindadega, mis tingis algsete meetmete kehtestamise ja mis kestis 1. jaanuarist 2012 kuni 31. detsembrini 2012 (edaspidi „algne uurimisperiood”).

         B.   VAATLUSALUNE TOODE JA SAMASUGUNE TOODE

               (18)

               Kordusuurimise alune toode on sama kui algses uurimises. Tegu on Hiina RVst pärit solaarklaasiga (edaspidi „asjaomane toode”), mis koosneb karastatud sooda-lubi-lehtklaasist, mille rauasisaldus on alla 300 ppm, päikese läbitustegur üle 88 % (mõõdetud vastavalt AM1.5 300–2 500 nm), kuumuskindlus kuni 250 °C (mõõdetud EN 12150 kohaselt), vastupidavus termolöökidele Δ 150 K (mõõdetud EN 12150 kohaselt), mehaaniline tugevus vähemalt 90 N/mm2 (mõõdetud EN 1288-3 kohaselt) ning praegu on see liigitatud CN-koodi ex 7007 19 80 alla.

               (19)

               Uurimine näitas, et asjaomasel tootel, Hiina RV omamaisel turul toodetaval ja müüdaval tootel, Türgi (mida kasutati algses uurimises võrdlusriigina) omamaisel turul toodetaval ja müüdaval tootel ning liidu tootmisharu toodetud ja liidus müüdavatel toodetel on samasugused füüsikalised, keemilised ja tehnilised põhiomadused ja samasugune kasutusotstarve. Seepärast käsitatakse neid samasuguste toodetena algmääruse artikli 1 lõike 4 tähenduses.

         C.   JÄRELDUSED

               (20)

               Aluslepingu artikli 12 kohase absorptsiooni käsitleva kordusuurimise eesmärk on teha kindlaks, kas ekspordihinnad on langenud või kas pärast algsete meetmete kehtestamist on Hiina RVst pärineva solaarklaasi edasimüügihinnad või hilisemad müügihinnad liidus muutunud ebapiisavalt. Kui järeldatakse, et absorptsioon on toimunud, tuleb arvutada uus dumpingumarginaal.

         1.   Ekspordihindade langus

               (21)

               Absorptsiooni käsitleva uurimise ajal eksporditi asjaomast toodet ELis otse sõltumatutele klientidele.

               (22)

               Komisjon võrdles mõlema valimigrupi puhul absorptsiooni käsitleva uurimise ajal müüdud tooteliikide hindu algse uurimisperioodil müüdud tooteliikidega ning arvutas mõlema grupi absorptsiooni kaalutud keskmise taseme.

               (23)

               Esmasel uurimisel valimisse kaasatud äriühingud eksportisid peamiselt pindamata solaarklaasi ja väiksemates kogustes pinnatud klaasi. Leiti, et pindamata ja pinnatud klaasi keskmine hinnaerinevus oli esmase uurimise ajal ligikaudu 20 %. Sellest ajast peale on solaarpaneelide tootmisel liigutud kogu maailmas pindamata klaasi kasutamiselt pinnatud klaasile, kuna see on tõhusam toode. Tänaseks on saanud pinnatud klaasist standard ja pindamata solaarklaasi paigaldatakse peamiselt keskkonnas, kus valitsevad ebasoodsad ja rasked ilmastikutingimused. Seda muutust kajastab ka ekspordikäitumine valimisse kaasatud eksportivate tootjate puhul, kelle pindamata ja pinnatud solaarklaasi ekspordimahu suhe muutus täiesti vastupidiseks.

               (24)

               Uurimisperioodi ja absorptsiooni käsitleva uurimise ajal kehtinud ekspordihindade võrdlus näitab, et absorptsiooni käsitleva uurimise ajal langesid asjaomase toote puhul Flat Groupi ekspordihinnad keskmiselt 17,6 % ja Xinyi Groupi omad 30,4 %. Seega saab absorptsiooni kinnitada mõlema äriühingute grupi puhul.

               (25)

               Alusmääruse artikli 12 lõike 2 kohaselt anti importijatele, kasutajatele ja eksportijatele võimalus esitada tõendeid, mis näitaksid, et ekspordihinnad langesid ja edasimüügihinnad liidus ei tõusnud pärast meetmete kehtestamist muudel põhjustel kui dumpinguvastase tollimaksu absorptsioon.

               (26)

               Üks eksportiv tootja väitis, et ekspordihindade langemine ei olnud tingitud absorptsioonist, vaid tõhusatest tootmismeetoditest, mastaabisäästust ja konkurentsi suurenemisest asjaomase toote valdkonnas, ning kordas sama väidet pärast järelduste teatavakstegemist.. Selle tulemusena olevat vähenenud nii tootmiskulu kui ka ekspordihinnad.

               (27)

               Komisjon lükkas selle väite tagasi. Nimetatud väide viitab tootmiskuludele ning seda saab arvesse võtta ainult normaalväärtuse uuesti läbivaatamise korral. Alusmääruse artikli 12 lõike 5 kohaselt saab normaalväärtuse väidetavaid muutusi arvesse võtta ainult siis, kui komisjonile esitatakse täielik teave kohandatud normaalväärtuste kohta. Seda aga ei tehtud, kuna ükski valimisse kuuluv äriühingute grupp ei olnud taotlenud normaalväärtuste uuesti läbivaatamist, nagu on ette nähtud alusmääruse artikli 12 lõikega 5 ja märgitud uurimise taasalustamise teate punkti 5.1.1 alapunktis a. Seega absorptsiooni käsitleva uurimise ajal tootmiskulu ei kontrollitud ja uurimine piirdub ekspordihinna kontrollimisega. Taotlusi, mis on seotud tootmiskulude ja/või normaalväärtuse muutumisega, on võimalik käsitleda üksnes alusmääruse artikli 11 lõike 3 kohase vahepealse läbivaatamise käigus.

               (28)

               Pärast järelduste teatavakstegemist väitis üks eksportiv tootja, et tema ekspordihinnad ei ole langenud või et see ei ole igatahes toimunud samas ulatuses nagu valimisse kaasatud äriühingute ekspordihindade puhul. Lisaks väitis ta, et kahe valimisse kaasatud Hiina eksportija ekspordihindade ilmset langust ning nende dumpingu- ja kahjumarginaali ümberarvutamist ei saa võtta aluseks tema individuaalse dumpinguvastase tollimaksu uuel läbivaatamisel. Seetõttu taotles ta individuaalset hindamist vastavalt alusmääruse artikli 12 lõikele 2 ja artikli 17 lõikele 3.

               (29)

               Komisjon lükkas selle väite tagasi. Kõnealune eksportiv tootja ei teinud käesolevas uurimises koostööd ega esitanud vajalikku teavet algatamisteates ettenähtud tähtaegade jooksul. Alusmääruse artikli 12 lõike 4 kohaselt tehakse kordusuurimine kiiresti ja see tuleb lõpule viia tavaliselt kuue kuu jooksul alates kordusuurimise algatamise kuupäevast. Igal juhul tuleb kõik niisugused kordusuurimised lõpule viia üheksa kuu jooksul alates kordusuurimise algatamisest. Individuaalne uurimine, mida taotletakse pärast järelduste teatavakstegemist alles menetluse hilises etapis, takistaks seepärast uurimise õigeaegset lõpuleviimist.

               (30)

               Üks importija/kasutaja väitis, et ELi solaarklaasitootjad ei tarninud piisavalt eriti kvaliteetset solaarklaasi, et rahuldada ELi solaarmoodulite tootjate vajadusi, ja oli seepärast lisameetmete kehtestamise vastu. Peale selle väitis ta, et täiendavad dumpinguvastased meetmed tingiksid solaarmoodulite tootmise väljaviimise EList.

               (31)

               Komisjon lükkas mõlemad väited tagasi. Esiteks tuleks kõnealuste väidete puhul analüüsida liidu huve, mida absorptsiooni käsitleva kordusuurimise käigus ei tehta. Teiseks sai kasutaja küsimustikus antud vastuse põhjal hankida 100 % oma solaarklaasi tarnetest absorptsiooni käsitleva uurimise ajal EList ja kolmanda riigi solaarklaasitootjatelt. Seega ei onud see väide piisavalt põhjendatud. Sama kehtib väite kohta, et lisameetmete kehtestamisega sunnitaks ELi solaarmoodulite tootjaid tellima oma tooted väljastpoolt ELi. See stsenaarium tundub vähetõenäoline. Nagu tehti algse uurimise käigus kindlaks, on solaarklaasi osa solaarmoodulite tootmise kuludes piiratud, st 6–8 %. Seega on meetmete tugevdamisel ainult piiratud mõju solaarmoodulite kogukuludele, suurusjärgus 2–3 %.

         2.   Dumpinguhinnaga müük

               (32)

               Olles teinud mõlema äriühingute grupi puhul absorptsiooni olemasolu kindlaks, arvutati dumpingumarginaalid uuesti.

         2.1.   Ekspordihinnad

               (33)

               Valimisse kaasatud eksportivate tootjate kogu müük toimus liidus otse sõltumatutele klientidele. Ekspordihinnad põhinesid seepärast alusmääruse artikli 2 lõike 8 kohaselt vaatlusaluse toote eest tegelikult makstud või makstavatel hindadel.

         2.2.   Võrdlus

               (34)

               Komisjon võrdles algse uurimise ajal kindlaks määratud normaalväärtust ja ekspordihinda tehasest hankimise tasandil. Dumpingumarginaalide määramiseks võrreldi valimisse kaasatud eksportijate individuaalseid tehasehindu võrdlusriigi tootja omamaise müügi hindadega või vajaduse korral arvestusliku normaalväärtusega.

               (35)

               Normaalväärtuse ja ekspordihinna õiglase võrdluse tegemiseks võeti vastavalt algmääruse artikli 2 lõikele 10 korrigeerimiste näol nõuetekohaselt arvesse hindu ja hindade võrreldavust mõjutavaid erinevusi.

               (36)

               Sellest lähtuvalt võeti kõikidel juhtudel, kus ilmnes, et see hindade võrreldavust mõjutas, arvesse transpordi-, mereveo- ja kindlustuskulusid, käitlemis-, laadimis- ja lisakulusid, eksporditollimakse ja vahendustasusid.

         2.3.   Dumpingumarginaal

               (37)

               Alusmääruse artikli 2 lõigete 11 ja 12 kohaselt võrreldi valimisse kaasatud eksportivate tootjate dumpingumarginaalide kindlaksmääramiseks Türgis algsel uurimisperioodil kindlaks määratud samasuguse toote iga liigi arvestusliku normaalväärtuse kaalutud keskmist iga äriühingu vaatlusalusele tootele vastava liigi kaalutud keskmise ekspordihinnaga, väljendatuna protsendina CIF-hinnast liidu piiril ilma tollimakse tasumata.

               (38)

               Selle tulemusena suurenes absorptsiooni käsitleva uurimise käigus Xinyi Groupi puhul dumpingumarginaal algse uurimisperioodi 83,1 %-lt 122,2 %-le ja Flat Groupi puhul 90,1 %-lt 122,4 %-le.

         3.   Kahju kõrvaldamist võimaldav tase

               (39)

               Vastavalt alusmääruse artikli 9 lõike 4 kohasele väiksema tollimaksu reeglile ja kuna algsed meetmed põhinesid kahju kõrvaldamist võimaldaval tasemel, arvutati kahjumarginaal uuesti.

               (40)

               Kahju kõrvaldamist võimaldav tase määrati kindlaks, võrreldes valimisse kaasatud koostööd tegevate eksportivate tootjate absorptsiooni käsitleva uurimise ajal kehtinud impordihindade kaalutud keskmisi kaalutud keskmise mittekahjustava hinnaga, millega valimisse kaasatud liidu tootjad müüsid samasugust toodet algsel uurimisperioodil liidu turul. Seejärel väljendati kõiki võrdluse tulemusel kindlaks tehtud erinevusi protsendimäärana kaalutud keskmisest CIF-impordihinnast.

               (41)

               Pärast järelduste teatavakstegemist seadis üks eksportiv tootja kahtluse alla komisjoni kasutatud meetodi täpsuse. Näiteks tõi ta väite, et isegi kui ekspordihinnad oleksid võrreldes algse uurimisperioodi hindadega jäänud absorptsiooni käsitleva uurimise ajal samaks, oleks kahju kõrvaldamist võimaldav tase kerkinud.

               (42)

               Komisjon lükkas selle väite tagasi. Eksportiv tootja kinnitas, et absorptsiooni käsitleva uurimise ajal tema ekspordihinnad langesid. Seega oli võimalik absorptsiooni kinnitada, mille tulemusena oli vaja dumpingu- ja kahjumarginaalid uuesti arvutada.

               (43)

               Selle alusel suurenes kahjumarginaal Xinyi Groupil 39,3 %-lt 107,00 %-le ja Flat Groupil 42,1 %-lt 112,5 %-le.

         D.   JÄRELDUS

               (44)

               Eespool esitatud faktide ja kaalutluste põhjal järeldas komisjon, et valimisse kaasatud eksportivad tootjad absorbeerisid kehtiva dumpinguvastase tollimaksu. Seepärast tuleks Hiina RVst pärineva solaarklaasi impordi suhtes kehtestatud dumpinguvastaseid meetmeid muuta vastavalt alusmääruse artikli 12 lõikele 3.

      Meetme uus ulatus

               (45)

               Vastavalt alusmääruse artikli 9 lõike 4 kohasele väiksema tollimaksu reeglile võrdles komisjon kõigepealt kahju- ja dumpingumarginaale. Tollimaksude summa tuleks määrata kahjumarginaali tasemel. Samas ei tohi uus dumpinguvastane tollimaks vastavalt alusmääruse artikli 12 lõike 3 viimasele lausele ületada algselt kehtestatud tollimaksu kahekordset summat.

               (46)

               Kuna praegune uurimine subsiidiumivastast uurimist ei mõjuta, tuleb tasakaalustav tollimaks maha arvata, et määrata kindlaks uus dumpinguvastane tollimaks.

               (47)

               Seepärast on Flat Groupi uus dumpinguvastane tollimaks 71,4 % (st praegu kohaldatav kahjumarginaal 42,1 % korrutatud kahega miinus tasakaalustav tollimaks 12,8 %) ja Xinyi Groupi puhul 75,4 % (st praegu kohaldatav kahjumarginaal 39,3 % korrutatud kahega miinus tasakaalustav tollimaks 3,2 %).

               (48)

               Võttes arvesse Hiina eksportivate tootjate koostöö kõrget taset, määrati „kõigi teiste äriühingute” tollimaks samale tasemele kui valimisse kaasatud või uurimises koostööd teinud äriühingute suhtes kehtestatud tollimaksu suurim määr. „Kõigi teiste äriühingute” puhul kehtivat tollimaksu kohaldatakse nende äriühingute suhtes, kes ei teinud uurimises koostööd, välja arvatud äriühingud, kes tegid koostööd algses uurimises ja kelle suhtes kohaldatakse individuaalset tollimaksu. Nende suhtes kehtestatakse uus tollimaks, milleks on praegu kohaldatava kahjumarginaali topeltväärtus, millest on maha arvatud kohaldatav tasakaalustav tollimaks.

               (49)

               Koostööd tegevate ja valimiväliste äriühingute puhul, kes on allpool tabelis loetletud, arvutati dumpingu- ja kahjumarginaal valimisse kuuluvate äriühingute kaalutud keskmisena. Uue dumpinguvastase tollimaksu kehtestamiseks määrati piirväärtuseks praegu kohaldatava kahjumarginaali topeltväärtus, millest on maha arvatud kohaldatav tasakaalustav tollimaks.

               (50)

               Üks koostööd tegev eksportiv tootja, kes tegi algses uurimises koostööd, väitis, et tema kehtiva dumpinguvastase tollimaksu tõstmiseks ei ole piisavat õiguslikku alust või et ei ole piisavat õiguslikku alust tollimaksu tõstmiseks nii suures ulatuses, nagu komisjon soovitab.

               (51)

               Komisjon lükkas selle väite tagasi. Kehtivate meetmete muutmise õiguslik alus on alusmääruse artikli 12 lõige 3, mille kohaselt kehtestatud dumpinguvastase tollimaksu suurus võib olla kuni kahekordne esialgselt kehtestatud tollimaksu suurus. Kõnealune tootja ei teinud käesolevas uurimises koostööd ning seetõttu tuleks üldjuhul tema suhtes kohaldada jääktollimaksu. Nagu märgitud põhjenduses 48, kehtestatakse alusmääruse artikli 12 lõike 3 kohaselt tema uue dumpinguvastase tollimaksuna praegu kohaldatava kahjumarginaali topeltväärtus, millest on maha arvatud kohaldatav tasakaalustav tollimaks.

               (52)

               Kehtiva dumpinguvastase tollimaksu muudetud määr, mida kohaldatakse netohinna suhtes liidu piiril enne tollimaksu sissenõudmist, on järgmine:

                           Äriühing

                           Uus dumpingumarginaal

                           Uus kahjumarginaal

                           Alusmääruse artikli 12 lõike 3 kohane ülempiir (vt põhjendus 45)

                           Tasakaalustav tollimaks
                           (muutmata)

                           Läbivaadatud lõplik dumpinguvastane tollimaks

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Kõik teised äriühingud

                           122,4 %

                           112,5 %

                           84,2 %

                           17,1 %

                           67,1 %

               (53)

               Käesoleva määrusega ette nähtud meetmed on kooskõlas määruse (EÜ) nr 1225/2009 artikli 15 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 470/2014 (muudetud rakendusmäärusega (EL) 2015/588) artikli 1 lõige 2 asendatakse järgmisega:

      „2.   Lõplik dumpinguvastane tollimaks, mida kohaldatakse lõikes 1 kirjeldatud ja järgmises tabelis loetletud äriühingute valmistatud toodete netohinna suhtes liidu piiril enne tollimaksu sissenõudmist, on järgmine:

                  Äriühing

                  Lõplik dumpinguvastane tollimaks

                  TARICi lisakood

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Kõik teised äriühingud

                  67,1 %

                  B999”

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja aluslepingute kohaselt liikmesriikides vahetult kohaldatav.
      Brüssel, 13. august 2015

            Komisjoni nimel

            president

         Jean-Claude JUNCKER

      (1)  ELT L 343, 22.12.2009, lk 51.

      (2)  Komisjoni rakendusmäärus (EL) nr 470/2014, 13. mai 2014, millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 142, 14.5.2014, lk 1).

      (3)  Komisjoni rakendusmäärus (EL) 2015/588, 14. aprill 2015, millega muudetakse rakendusmäärust (EL) nr 470/2014, millega kehtestatakse Hiina Rahvavabariigist pärit solaarklaasi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 98, 15.4.2015, lk 6).

      (4)  Komisjoni rakendusmäärus (EL) nr 471/2014, 13. mai 2014, millega kehtestatakse lõplik tasakaalustav tollimaks Hiina Rahvavabariigist pärit solaarklaasi impordi suhtes (ELT L 142, 14.5.2014, lk 23).

      (5)  ELT C 457, 19.12.2014, lk 9.


title: Komisjoni rakendusmäärus (EL) 2015/265, 18. veebruar 2015 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               19.2.2015

               ET

               Euroopa Liidu Teataja

               L 45/13

         KOMISJONI RAKENDUSMÄÄRUS (EL) 2015/265,
   18. veebruar 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 841/2012, 18. september 2012 , milles käsitletakse Lactobacillus plantarum ’i (NCIMB 41028) ja Lactobacillus plantarum ’i (NCIMB 30148) lubamist kõigi loomaliikide söödalisandina  EMPs kohaldatav tekst

text:
               19.9.2012

               ET

               Euroopa Liidu Teataja

               L 252/17

         KOMISJONI RAKENDUSMÄÄRUS (EL) nr 841/2012,
   18. september 2012,
   milles käsitletakse Lactobacillus plantarum’i (NCIMB 41028) ja Lactobacillus plantarum’i (NCIMB 30148) lubamist kõigi loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted kõnealuse määruse jõustumise kuupäeval liidus silokonservantidena kasutatavate ainete hindamise kohta.

               (2)

               Kooskõlas määruse (EÜ) nr 1831/2003 artikli 10 lõike 1 punktiga b ja artikliga 7 kanti mikroorganismid Lactobacillus plantarum (NCIMB 41028) ja Lactobacillus plantarum (NCIMB 30148) ühenduse söödalisandite registrisse kui kõikide loomaliikide puhul kasutatav olemasolev toode, mis kuulub silokonservantide funktsionaalrühma.

               (3)

               Määruse (EÜ) nr 1831/2003 artikli 10 lõike 2 alusel koostoimes artikliga 7 on Lactobacillus plantarum’i (NCIMB 41028) ja Lactobacillus plantarum’i (NCIMB 30148) lubamiseks kõikide loomaliikide söödalisandina esitatud taotlused, milles soovitakse nende söödalisandite liigitamist kategooriasse „tehnoloogilised lisandid” ja funktsionaalrühma „silokonservandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Taotlustes käsitletakse mikroorganismide Lactobacillus plantarum’i (NCIMB 41028) ja Lactobacillus plantarum’i (NCIMB 30148) lubamist kõikide loomaliikide söödalisandina ja nende liigitamist söödalisandite kategooriasse „tehnoloogilised lisandid”.

               (5)

               Euroopa Toiduohutusamet (edaspidi „toiduohutusamet”) jõudis oma 13. detsembri 2011. aasta arvamuses (2) järeldusele, et kavandatud kasutustingimuste korral ei avalda mikroorganismid Lactobacillus plantarum (NCIMB 41028) ja Lactobacillus plantarum (NCIMB 30148) kahjulikku mõju loomatervisele, inimeste tervisele ega keskkonnale ning et nende kasutamine võib parandada mis tahes haljassöödast valmistatava silo tootmist, suurendades säiliva kuivaine hulka ning vähendades valkude kadu. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduvate söödalisandite analüüsimeetodi kohta.

               (6)

               Mikroorganismide Lactobacillus plantarum’i (NCIMB 41028) ja Lactobacillus plantarum’i (NCIMB 30148) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seega tuleks neid mikroorganisme lubada kasutada käesoleva määruse lisas kirjeldatud tingimustel.

               (7)

               Kuna Lactobacillus plantarum’i (NCIMB 41028) ja Lactobacillus plantarum’i (NCIMB 30148) lubamise tingimusi muudetakse ja kuna puudub otsene vahetu mõju ohutusele, siis tuleks enne loa andmist lasta piisavalt aega mööduda, et huvitatud isikud saaksid ennast ette valmistada loa andmisest tulenevate uute nõuete täitmiseks. Lisaks on asjakohane ette näha üleminekuperiood nimetatud mikroorganismide olemasolevate varude ja neid sisaldava sööda ärakasutamiseks.

               (8)

               Ettevõtjate jaoks on ülearu keerukas kohandada korduvalt ja ühe päevaga sellise sööda märgistust, mis sisaldab erinevaid söödalisandeid, millele on üksteise järel antud luba vastavalt määruse (EÜ) nr 1831/2003 artikli 10 lõikes 2 sätestatud menetlusele ning mille puhul tuleb täita uusi märgistamise eeskirju. Seega on asjakohane näha ette aeg märgistuse sujuvaks muutmiseks, et vähendada ettevõtjate halduskoormust.

               (9)

               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   I lisas kirjeldatud mikroorganismi, mis kuulub söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   II lisas kirjeldatud mikroorganismi, mis kuulub söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 3
   Märgistamisnõuded
   Artiklis 1 ja artiklis 2 viidatud mikroorganisme sisaldav sööt märgistatakse käesoleva määruse kohaselt hiljemalt 19. maiks 2013.
   Samas võib artiklis 1 ja artiklis 2 viidatud mikroorganisme sisaldavat ja varasema loa tingimuste kohaselt enne 19. maid 2013 märgistatud sööta turule viia, kuni varud on ammendatud.
   Artikkel 4
   Üleminekumeetmed
   Käesoleva määruse jõustumise kuupäeval olemasolevaid artiklis 1 ja artiklis 2 viidatud mikroorganismide ja neid sisaldava sööda varusid võib jätkuvalt turule viia ja kasutada varasema loa tingimuste kohaselt, kuni need on ammendatud.
   Artikkel 5
   Käesolev määrus jõustub 19. novembril 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2012

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EFSA Journal (2012);10(1):2529.

      I LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või-kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Kolooniaid moodustavate osakeste (CFU) arv värske materjali kilogrammi kohta

                     Tehnoloogiliste lisandite kategooria. Funktsionaalrühm: silokonservandid.

                  1k20713

                  —

                     Lactobacillus plantarum

                  (NCIMB 41028)

                                 Söödalisandi koostis

                                 Lactobacillus plantarum’i NCIMB 41028 valmistis, mis sisaldab vähemalt 7 × 1010 CFU söödalisandi grammi kohta.

                                 Toimeaine kirjeldus

                                 Lactobacillus plantarum NCIMB 41028

                                 Analüüsimeetod
                                  (1)

                                          Loendamine söödalisandis: pindkülvimeetodil (EN 15787).

                                          Kindlaksmääramine: impulssvälja-geelelektroforees (PFGE).

                  Kõik loomaliigid

                  —

                  —

                  —

                              1.

                              Söödalisandi ja eelsegu kasutamisjuhistes märkida säilitustemperatuur ja kõlblikkusaeg.

                              2.

                              Söödalisandi miinimumdoos, kui seda ei kasutata silokonservandina koos muude mikroorganismidega: 1 × 109 CFU värske materjali kilogrammi kohta.

                              3.

                              Kasutajate ohutus: käitlemisel on soovitav kasutada respiraatorit ja kindaid.

                  19. november 2022

         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx

      II LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Kolooniaid moodustavate osakeste (CFU) arv värske materjali kilogrammi kohta

                     Tehnoloogiliste lisandite kategooria. Funktsionaalrühm: silokonservandid.

                  1k20714

                  —

                     Lactobacillus plantarum

                  (NCIMB 30148)

                                 Söödalisandi koostis

                                 Lactobacillus plantarum’i NCIMB 30148 valmistis, mis sisaldab vähemalt 7 × 1010 CFUd söödalisandi grammi kohta.

                                 Toimeaine kirjeldus

                                 Lactobacillus plantarum NCIMB 30148

                                 Analüüsimeetod
                                  (1)

                                          Loendamine söödalisandis: pindkülvimeetodil (EN 15787).

                                          Kindlaksmääramine: impulssvälja-geelelektroforees (PFGE).

                  Kõik loomaliigid

                  —

                  —

                  —

                              1.

                              Söödalisandi ja eelsegu kasutamisjuhistes märkida säilitustemperatuur ja kõlblikkusaeg.

                              2.

                              Söödalisandi miinimumdoos, kui seda ei kasutata silokonservandina koos muude mikroorganismidega: 1 × 109 CFU värske materjali kilogrammi kohta.

                              3.

                              Kasutajate ohutus: käitlemisel on soovitav kasutada respiraatorit ja kindaid.

                  19. november 2022

         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) 2015/2032, 13. november 2015, millega muudetakse rakendusmäärust (EL) 2015/1089 seoses Ühendkuningriigi jaoks 2015. aastaks kehtestatud teatavate otsetoetuskavade suhtes kohaldatavate eelarve ülemmääradega

text:
               14.11.2015

               ET

               Euroopa Liidu Teataja

               L 298/6

         KOMISJONI RAKENDUSMÄÄRUS (EL) 2015/2032,
   13. november 2015,
   millega muudetakse rakendusmäärust (EL) 2015/1089 seoses Ühendkuningriigi jaoks 2015. aastaks kehtestatud teatavate otsetoetuskavade suhtes kohaldatavate eelarve ülemmääradega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 22 lõiget 1, artikli 42 lõiget 2 ja artikli 51 lõiget 4,
   ning arvestades järgmist:

               (1)

               Komisjoni rakendusmääruses (EL) 2015/1089 (2) on asjakohaste otsemaksete jaoks kehtestatud iga-aastased riiklikud ülemmäärad 2015. aastal.

               (2)

               Ühendkuningriigis on õigusaktid, millega rakendatakse ELi otsetoetuste eeskirju Walesis, tühistatud liikmesriigi kohtu korraldusega. Sellest tulenevalt võttis Ühendkuningriik vastu uued otsused otsetoetuste rakendamise kohta Walesis ning teavitas neist komisjoni. Kuna Ühendkuningriik peab tagama, et kõnealustes uutes otsustes järgitakse kohaldatavat õigusraamistikku ja liidu õiguse üldpõhimõtteid, on asjakohane võtta neid uusi otsuseid arvesse. Täpsemalt, kuna kõnealused uued otsused mõjutavad Ühendkuningriigi jaoks 2015. aastaks riiklike ülemmäärade arvutamist seoses põhitoetuskava ja noorte põllumajandustootjate toetusega, on asjakohane kõnealuseid ülemmäärasid vastavalt muuta. Eespool nimetatud otsuste põhjal on asjakohane kehtestada Ühendkuningriigi jaoks 2015. aastaks ka ümberjaotava toetuse ülemmäär.

               (3)

               Seepärast tuleks rakendusmäärust (EL) 2015/1089 vastavalt muuta.

               (4)

               Seoses 2015. aastaga hakati määruses (EL) nr 1307/2013 sätestatud otsetoetuskavasid rakendama 1. jaanuaril 2015. Et kõnealuse määruse kohaldatavus taotlusaasta 2015 puhul oleks kooskõlas vastavate eelarve ülemmäärade kohaldatavusega, tuleks käesolevat määrust hakata kohaldama alates samast kuupäevast.

               (5)

               Käesolevas määruses sätestatud meetmed on kooskõlas otsetoetuste komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/1089 muutmine
   Rakendusmääruse (EL) 2015/1089 lisa muudetakse vastavalt käesoleva määruse lisale.
   Artikkel 2
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 608.

      (2)  Komisjoni rakendusmäärus (EL) 2015/1089, 6. juuli 2015, millega kehtestatakse 2015. aastaks Euroopa Parlamendi ja nõukogu määruses (EL) nr 1307/2013 sätestatud teatavate otsetoetuskavade suhtes kohaldatavad eelarve ülemmäärad ning nähakse ette Horvaatia demineerimise erireservi osakaal (ELT L 176, 6.7.2015, lk 29).

      LISA
      Rakendusmääruse (EL) 2015/1089 lisa muudetakse järgmiselt:

                  1)

                  I punktis asendatakse Ühendkuningriiki käsitlev kirje järgmisega:

                              „Ühendkuningriik

                              2 100 795”

                  2)

                  III punkti lisatakse kirje Ühendkuningriigi kohta:

                              „Ühendkuningriik

                              16 134”

                  3)

                  IV punktis asendatakse Ühendkuningriiki käsitlev kirje järgmisega:

                              „Ühendkuningriik

                              51 798”


title: Komisjoni rakendusmäärus (EL) nr 1079/2014, 14. oktoober 2014 , millega kehtestatakse kokkuostu, ladustamist ja varude müüki hõlmavate sekkumismeetmete rahastamiskulude arvutamisel kasutatavad intressimäärad EAGFi 2015. eelarveaastaks

text:
               15.10.2014

               ET

               Euroopa Liidu Teataja

               L 297/7

         KOMISJONI RAKENDUSMÄÄRUS (EL) nr 1079/2014,
   14. oktoober 2014,
   millega kehtestatakse kokkuostu, ladustamist ja varude müüki hõlmavate sekkumismeetmete rahastamiskulude arvutamisel kasutatavad intressimäärad EAGFi 2015. eelarveaastaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 20 lõikeid 1 ja 4,
   olles konsulteerinud põllumajandusfondide komiteega
   ning arvestades järgmist:

               (1)

               Komisjoni delegeeritud määruse (EL) nr 906/2014 (2) artikli 3 lõike 1 punktis a on sätestatud, et rahalised kulutused, mida liikmesriigid on teinud toodete ostmiseks ettenähtud fondide käivitamiseks, määratakse kindlaks vastavalt kõnealuse määruse I lisas esitatud meetoditele.

               (2)

               Delegeeritud määruse (EL) nr 906/2014 I lisa I punkti alapunkti 1 kohaselt arvutatakse kõnealused rahastamiskulud liidu ühtse intressimäära põhjal, mille määrab kindlaks komisjon iga eelarveaasta alguses. See intressimäär vastab kõnealuse lisa I punkti alapunkti 2 esimeses lõigus osutatud liikmesriikide teatisele eelneva kuue kuu jooksul fikseeritud kolme kuu ja 12 kuu Euribori keskmistele tähtpäevaintressidele paranduskoefitsiendiga vastavalt üks kolmandik ja kaks kolmandikku.

               (3)

               Kui liikmesriik ei esita määruse (EL) nr 906/2014 I lisa I punkti alapunkti 2 teises lõigus osutatud teadet selle alapunkti esimeses lõigus osutatud vormis ja tähtajaks, loetakse kõnealuse liikmesriigi kantud intressimääraks 0 %. Kui liikmesriik deklareerib, et ta ei kandnud intressikulusid, kuna tal ei olnud võrdlusperioodil põllumajandustooteid riiklikul ladustamisel, kehtestab komisjon kõnealuse intressimäära vastavalt selle alapunkti kolmandale lõigule.

               (4)

               Vastavalt delegeeritud määruse (EL) nr 906/2014 I lisa I punkti alapunktile 3 tuleb selle lisa I punkti alapunkti 2 kohaselt määratud intressimäära võrrelda ühise intressimääraga, mis on kehtestatud selle lisa I punkti alapunkti 1 alusel. Liikmesriigi suhtes kohaldatakse kõnealuse kahe intressimäära võrdlemisel väiksemaks osutunud määra.

               (5)

               Kuna liikmesriikidel ei olnud kuuekuulise võrdlusperioodi jooksul 2014. aasta märtsist augustini põllumajandustooteid riiklikul ladustamisel, ei nõutud neilt delegeeritud määruse (EL) nr 906/2014 I lisa I punkti alapunkti 2 esimese lõigu kohaste teadete edastamist.

               (6)

               Intressimäärade kehtestamisel EAGFi 2015. eelarveaastaks tuleks kõiki neid tegureid arvesse võtta,

         ON VASTU VÕTNUD KÄESOLEVA MÄÄRUSE:
   Artikkel 1
   Nende rahaliste kulutuste puhul, mida liikmesriigid on teinud sekkumistoodete ostmiseks ettenähtud fondidest, ning mis kaetakse Euroopa Põllumajanduse Tagatisfondi (EAGF) 2015. aasta eelarvest, määratakse delegeeritud määruse (EL) nr 906/2014 I lisaga ettenähtud intressimäärad kõnealuse määruse artikli 3 lõike 1 punkti a kohaselt kindlaks ühtse intressimäärana 0,4 %.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. oktoobrist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. oktoober 2014

            Komisjoni nimel

            president

         José Manuel BARROSO

      (1)  ELT L 347, 20.12.2013, lk 549.

      (2)  Komisjoni delegeeritud määrus (EL) nr 906/2014, 11. märts 2014, millega täiendatakse Euroopa Parlamendi ja nõukogu määrust (EL) nr 1306/2013 riikliku sekkumise kulude osas (ELT L 255, 28.8.2014, lk 1).